146.08 REGOLAMENTI DWAR L-GĦAJNUNA FINANZJARJA LILL-KATINA TAL-VALUR AGRIKOLU L-AVVIŻ LEGALI 99 tal-2013. L-AVVIŻ LEGALI 99 tal-2013. 1. Titolu. It-titolu ta’ dawn ir-regolamenti huwa r-Regolament dwar l-Għajnuna Finanzjarja lill-Katina tal-Valur Agrikolu. Tifsir. 2. F’dawn ir-regolamenti, sakemm il-kuntest tal-kliem ma jitlobx mod ieħor: "attur " tfisser kull persuna fiżika jew ġuridika involuta fil-katina tal-valur agrikolu; "bidwi" għandu jkollha t-tifsira kif stabbilita fir-Regolament tal-Kunsill (KE) 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli; " Direttur " tfisser id-Direttur responsabli għall-Agrikoltura; " industrija tal-biedja " għandu jkollha l-istess tifsira kif hi mogħtija lilha fl-Att dwar l-Għajnuna Finanzjarja lill-Industriji tal-Biedja u tas-Sajd; Kap. 146. Kap. 146. "katina tal-valur agrikolu " tfisserset ta’ atturi u attivitajiet li jwasslu prodott tal-industrija agrikola għall-konsumatur aħħari, fejn f’kull stadju jkun valur miżjud lill-prodott. Katina tal-valur agrikolu tista’ tinvolvi l-ipproċessar, l-ippakjar, il-ħażna, it-transport u d-distribuzzjoni; " Ministrur" tfisser il-Ministru responsabli għall-Agrikoltura; "skema " tfisser l-iskema kif mfissra skont ir-regolament 4. 3. Dawn ir-regolamenti għandom japplikaw għall-katini tal-valur agrikolu li jkunu identifiati mill-Ministru fil-Gazetta. 4. (1) Il-Ministru jista jista billi xi skemi skond is-sub regolament (2) sabiex jipprovdi għajnuna finanzjarja għall-katina tal-valur agrikolu li jservu sabiex iżidu il-valur tal-prodott tal-industrija tal-biedja. (2) Il-Ministru jista jagħmel regoli għall-implimentazzjoni ta’ skema. Skema għanda tinkludi d-dispożizzjonijiet li ġejjin: (a) ir-raġuni tal-intervent; (b) l-identifikazzjoni u d-deskrizzjoni tal-katina tal-valur agrikolu, inkluża l-identifikazzjoni tal-atturi u l-prodotti finali tal-skema; (ċ) l-għan li jrid jintlaħaq mill-iskelma; (d) l-identifikazzjoni tal-awtorità li sertamministra l-iskema; (e) l-identifikazzjoni tal-benefiċjari li għandhom jinkludu, f’kull każ, il-bdiewa; (f) l-intesità finanzjarja tal-għajnuna, b’indikazzjoni ċara tal-valuri allokati lill-benefiċarji u l-mod ta’ kif jiġu kkalkulati; (g) il-kondizzjonijiet li għandom jintlaħqu mill-atturi differenti inkużi l-istandards tal-prodotti finali eliġibbli, klawsoli minimi fil-ftehim kuntrattwali bejn l-atturi, dettalji tar-records li għandhom jinżammu mill-atturi differenti u kull obbligu ieħor li l-attturi għandhom josservaw; (h) disposizzjonijiet għal kontrolli u penali. 5. Pubblikazzjoni fil-Gazzetta. Il-Ministru għandu joħroġ avviż fil-Gaż żetta li jindika li ħarġet l-iskema u fejn tisntab l-informazzjoni fuq l-iskema. L-avviż għandu jiġi ppubblikat minn tal-inqas gimgħa qabel il-bidu tal-iskema. 6. Delega tas-setgħat. Il-Ministru jista jiddelega lid-Direttur kull setgħa, funzjoni jew dmir tal-Ministru taħt dawn ir-regolamenti.